b'\n_START_ARTICLE_\nAlaus gamyba\n_START_PARAGRAPH_\nAlaus gamyba \xe2\x80\x93 procesas, kurio metu i\xc5\xa1 mie\xc5\xbei\xc5\xb3, apyni\xc5\xb3, mieli\xc5\xb3 verdamas, raugiamas (fermentuojamas) ir pilstomas alus._NEWLINE_Gamyba susideda i\xc5\xa1 keli\xc5\xb3 etap\xc5\xb3: salyklo gamybos, misos paruo\xc5\xa1imo, rauginimo ir pilstymo.\n_START_SECTION_\nSalyklas\n_START_PARAGRAPH_\nSalyklas gaminamas i\xc5\xa1 mie\xc5\xbei\xc5\xb3 daig\xc5\xb3._NEWLINE_Gr\xc5\xabdai i\xc5\xa1mirkomi ir sudaiginami. Daiginamuose mie\xc5\xbeiuose atsiranda ferment\xc5\xb3, kurie sucukrina gr\xc5\xabd\xc5\xb3 krakmol\xc4\x85. Po to sudaiginti mie\xc5\xbeiai (salyklas) d\xc5\xbeiovinami ir malami salyklo mal\xc5\xabnu. Luobel\xc4\x97 suai\xc5\xbeoma taip, kad gr\xc5\xabdai (dabar jau salyklas), u\xc5\xbepilti kar\xc5\xa1tu vandeniu, i\xc5\xa1brinkt\xc5\xb3. Taip gaunamas mentalas._NEWLINE_\xc5\xa0io proceso tikslas \xe2\x80\x93 leisti fermentams suskaidyti krakmol\xc4\x85 iki fermentacijai tinkamos sacharoz\xc4\x97s ir ekstrahuoti sacharoz\xc4\x99 iki salyklo.\n_START_SECTION_\nRaugimas\n_START_PARAGRAPH_\nParuo\xc5\xa1us mis\xc4\x85, visos kietosios misos med\xc5\xbeiagos, tarp j\xc5\xb3 ir apyniai, yra nufiltruojamos. Skystis atau\xc5\xa1inamas ir perpilamas \xc4\xaf rauginimo bos\xc4\x85. \xc5\xa0iame etape dedama mieliagrybi\xc5\xb3 (Saccromyces sp), kurie yra vienal\xc4\x85s\xc4\x8di\xc5\xb3 gryb\xc5\xb3 r\xc5\xab\xc5\xa1is._NEWLINE_Alaus savyb\xc4\x97s labai priklauso nuo gryn\xc5\xb3j\xc5\xb3 mieli\xc5\xb3. R\xc5\xabgdamos, miel\xc4\x97s greitai dauginasi, ir j\xc5\xb3 t\xc5\xabris padid\xc4\x97ja ma\xc5\xbedaug penkis kartus. Mieli\xc5\xb3 perteklius nugriebiamas. Saugoma, kad \xc4\xaf raugal\xc4\x85 nepatekt\xc5\xb3 ne\xc5\xa1varum\xc5\xb3. Atid\xc5\xbeiai stebima r\xc5\xabgstan\xc4\x8dios misos temperat\xc5\xabra: jei per v\xc4\x97su \xe2\x80\x93 r\xc5\xabgimas sustoja, jei per kar\xc5\xa1ta \xe2\x80\x93 raugalas gali i\xc5\xa1b\xc4\x97gti. Ir viena ir kita pra\xc5\xbe\xc5\xabtingai veikia alaus savybes._NEWLINE_Ma\xc5\xbedaug po a\xc5\xa1tuoni\xc5\xb3 dien\xc5\xb3, kai diduma sacharoz\xc4\x97s virsta alkoholiu, alus yra nupilamas i\xc5\xa1 rauginimo boso ir atskiriamas nuo mieli\xc5\xb3. Tada \xc5\xa1vie\xc5\xbeias, arba \xe2\x80\x9ejaunas\xe2\x80\x9c, alus yra laikomas brandinimo rezervuaruose, kuriuose \xc4\xafgyja reikiam\xc4\x85 skon\xc4\xaf ir kvap\xc4\x85, veikiamas reguliuojama temperat\xc5\xabra. \xc5\xa0iame etape nestiprus alus ir kai kurios \xc5\xa1viesiojo alaus r\xc5\xab\xc5\xa1ys r\xc5\xabgsta antr\xc4\x85 kart\xc4\x85._NEWLINE_Nestiprus ir \xc5\xa1viesus alus i\xc5\xa1 esm\xc4\x97s daromi vienodai, tik nestipriam alui reikia kitoki\xc5\xb3 mieli\xc5\xb3, jis ilgiau r\xc5\xabgsta ir br\xc4\x99sta.\n_START_SECTION_\nPilstymas\n_START_PARAGRAPH_\n\xc4\xae statines subrend\xc4\x99s alus pilstomas paprastu savitakiu b\xc5\xabdu. Jis taip ir parduodamas._NEWLINE_\xc4\xae butelius ir skardines pilstymo sal\xc4\x97je alus pripilamas pana\xc5\xa1iai kaip ir \xc4\xaf statinaites. Tai yra kur kas sud\xc4\x97tingesnis b\xc5\xabdas. Statinait\xc4\x97s yra sterilizuojamos ir prijungiamos prie \xc4\xafpylimo galvut\xc4\x97s, kuri anglies dioksidu (CO\xe2\x82\x82) i\xc5\xa1stumia i\xc5\xa1 statinait\xc4\x97s or\xc4\x85. Anglies dioksid\xc4\x85 savo ruo\xc5\xbetu pakei\xc4\x8dia \xc4\xaf statinait\xc4\x99 pilamas alus._NEWLINE_Kai kur savo poreikiams leid\xc5\xbeiama gaminti al\xc5\xb3 namie. Akcizo ar pana\xc5\xa1aus mokes\xc4\x8dio mok\xc4\x97ti nereikia.'